NK Kustošija

**NK Kustošija** je nogometni klub iz Zagreba.

## Historija
Klub je osnovan: 15. srpnja 1929. godine u Zagrebu, u Ilici 55, pod imenom **Športski klub Metalac**. Tada je osim nogometne imao još i šahovsku i plivačku sekciju. Jedan od osnivača i prvi predsjednik kluba bio je Ivo Korošec. Nogometna momčad „Metalca“ svoju je prvu utakmicu odigrala 14. rujna 1930. godine na igralištu „Tipografije“ protiv *Esperanta* (1:2). Klub je svoje domaće utakmice igrao na igralištu „Grafičara“, a prostorije kluba je imao u Haulikovoj ulici 10/IV, gdje je od 1933. godine bilo i sjedište „Udruženja klubova III razreda“. Raspušten je 18. svibnja 1941. godina, a ponovo obnovljen: 9. lipnja 1945. godine pod nazivom **Fizkulturno društvo Metalac**. Klub od 7. kolovoza 1953. nosi naziv **Sportsko društvo Metalac**. 1964. godine spaja se s „Kustošijom“ (bivša „Sloboda“) i dobiva nogometno igralište u Sokolskoj ulici. 18. ožujka 1969. godine mijenja naziv u **Radničko sportsko društvo Metalac**. Od 1993. nosi sadašnji naziv. Doživotni počasni predsjednik bio je Josip Broz Tito.

## Natjecanja i uspjesi

**Metalac** se u svojim prvim godinama postojanja natjecao u III. i II. razredu prvenstva Zagreba, a najveći uspjeh postiže u sezoni 1939./40. kada igra u I.b razredu prvenstva Zagreba (IV. razred natjecanja). Juniorska momčad „Metalca“ je osvojila pehar na turniru Radničke sportske zajednice (1937.) i prvenstvo Zagreba. Klub nakon obnove osvaja 6. mjesto u Hrvatskoj ligi 1946. te postaje drugoligaš. U sezoni 1952./53. trener kluba postaje Bogdan Cuvaj, a klub u sezoni 1954./55. postiže svoj najveći uspjeh u prvenstvu, 3. mjesto u 2. Saveznoj ligi. 1948. i 1951. godine dolazi do četvrtzavršnice Kupa maršala Tita. Klub se do sezone 1972./73. natječe u 2. i 3. ligi, a od tada samo u nižerazrednim ligama.

## Učinak u prvenstvima

### Prvenstva u [[Kraljevina Jugoslavija|Kraljevini Jugoslaviji]] 1932. - 1940.

### Prvenstva u [[Socijalistička Federativna Republika Jugoslavija|Jugoslaviji]] 1946. - 1991.

### Prvenstva u [[Hrvatska|Hrvatskoj]] od 1992.

(u izradi)

## Nastupi u završnicama kupa

### Kup maršala Tita
**1947.**
* 2. pretkolo: NK Metalac - FK Vardar Skopje 1:2 
**1948.**
* 2. pretkolo: NK Zmaj Makarska - NK Metalac 0:4
* 3. pretkolo: Garnizon JNA Niš - NK Metalac 2:4 (prod.)
* osmina završnice: NK Metalac Beograd - NK Metalac Zagreb 1:1 (prod.)
* četvrtina završnice: NK Metalac - NK Dinamo Zagreb 1:5
**1949.**
* šesnaestina završnice: FK Crvena zvezda - NK Metalac 3:1
**1950.**
* pretkolo: NK Branik Maribor - NK Metalac 0:3
* šesnaestina završnice: FK Crvena zvezda - NK Metalac 3:0
**1951.**
* pretkolo: NK Metalac - NK Sloboda Varaždin 2:1
* šesnaestina završnice: NK Naprijed Sisak - NK Metalac 1:2
* osmina završnice: NK Metalac - NK Lokomotiva Zagreb 2:1
* četvrtina završnice: FK Crvena zvezda - NK Metalac 5:0
**1952.**
* šesnaestina završnice: NK Metalac - FK Sarajevo 0:2 
**1953.**
* osmina završnice: NK Metalac - NK Dinamo Zagreb 2:4
**1955.**
* osmina završnice: NK Metalac - FK Radnički Beograd 1:2
### Hrvatski nogometni kup

Trenutno se natječe u 4. HNL - središte A.

## Uspješni igrači i treneri
* Ivica Belošević
* Slavko Arneri (igrač, 1951. - 1954.)
* Otto Barić (igrač, 1955. - 1957.)
* Mirko Bazić (igrač, 1958. - 1962.)
* Branko Belin
* Tomislav Crnković (igrač, 1947. - 1949.)
* Bogdan Cuvaj (trener, 1952. - 1955.)
* Drago Hmelina (igrač, do 1950.)
* Ivan Jazbinšek (igrač, 1945. - 1947.)
* Domagoj Kapetanović (igrač, 1955. - 1959.)
* Branko Knez
* Ivan Medle (igrač, 1954)
* Đuro Pintarić
* Krešo Pukšec (igrač, 1954. - 1956.)
* Zvonko Strnad (igrač, 1945. - 1946.)
* Ivan Šibl (igrač, 1937. - 1940.)
* Nino Bule (trener, 2018)

## Izvori

* „Zlatne godine“, RSD Metalac 1929-1979, Zagreb 1979.
* Fredi Kramer, „Sveto ime Dinamo“, Zagreb 2006.
* Nogometni leksikon NK Kustošija
* NK Maksimir: „Kustošija“ Zagreb 
* [NK Maksimir: „Kustošija“ (Sloboda) Zagreb](http://www.nk-maksimir.hr/omjeri_s_klubovima/kustosija(sloboda).htm) 
* Hrnogomet-db
* NK Maksimir: Prošle sezone 
* (engleski) Croatia - Final tables

## Vanjske veze
* Službena stranica NK Kustošija